**S**zám: 1130-9/2017.

**J E G Y Z Ő K Ö N Y V**

Harta Nagyközség Önkormányzata Képviselő-testületének

2017. április 27-én megtartott nyílt üléséről.

Készült: 2 pld-ban

**J E G Y Z Ő K Ö N Y V**

Készült: Harta Nagyközség Önkormányzata Képviselő-testületének 2017. április 27-én megtartott nyílt üléséről.

Helyszín: Közös Önkormányzati Hivatal tanácskozóterme.

Jelen voltak: Dollenstein László polgármester

 Arnold Csaba alpolgármester

 Frőhlich Henrik képviselő

 Kuncz Gábor képviselő

 Leitert Ottó képviselő

 Schuckert György képviselő

 Dr. Sárközi Zsolt jegyző

 Keresztély László műszaki vezető főtanácsos

Dollenstein László polgármester 17 órakor megnyitotta az ülést, megállapította, hogy a képviselő-testület határozatképes, Krausz Henrik képviselő jelezte távolmaradását. Jegyzőkönyvvezetőnek javasolta Keresztély Lászlóné igazgatási főelőadót. Köszöntötte a jelenlévőket, valamint a Kábel-tv nézőit. Javasolta a kiadott napirend kiegészítését, egyéb ügyek keretében a hartai 011/12. hrsz-ú terület egyes résztulajdonaira vonatkozó adás-vételek jóváhagyása, a hartai 06/49. hrsz-ú terület megosztási vázrajzának jóváhagyása, a szociális szövetkezetek alapítása, a Felvidékről Hartára telepítettek emléktáblája vállalkozói díja kifizetésének jóváhagyása, valamint zárt ülésen „Harta Díszpolgára” cím adományozása napirendeket javasolja napirendre venni és megtárgyalni.

A napirendre az alábbiak szerint tette meg a javaslatot:

 (*a meghívó a jegyzőkönyv 1. sz., a jelenléti ív a 2. sz. melléklete)*

Az ülés napirendje:

 1./ Tájékoztató az előző ülés óta eltelt időszakról

 Előadó: polgármester

2./ Pályázat benyújtása az orvosi rendelő felújítására.

Előadó: polgármester

 3./ A hulladékgazdálkodási közszolgáltatási szerződés felmondása és új szerződés

 elfogadása

Előadó: polgármester

 4./ A hulladékgazdálkodásról szóló rendelet módosítása

Előadó: jegyző

 5./ A hivatali helyiségen kívüli és a hivatali munkaidőn kívül történő

 házasságkötés engedélyezésének szabályairól és díjairól szóló új rendelet

 elfogadása

 Előadó: jegyző

 6./ A ravatalozó felújításával kapcsolatos közbeszerzési eljáráshoz szükséges

 döntések meghozatala

 Előadó: polgármester

 7./ Megbízás a Településfejlesztési Koncepció, Településszerkezeti terv és a Helyi

 építési szabályzat elkészítésére és döntés a Települési Arculati Kézikönyv

 elkészíttetéséről

 Előadó: polgármester

 8./ A civil szervezetek 2016. évi támogatásának elszámolásai és 2017. évi

 támogatások

 Előadó: polgármester

 9./ Egyéb ügyek

 Előadó: polgármester

* hartai 011/12. hrszú terület egyes résztulajdonaira vonatkozó adás-vételek

jóváhagyása,

* hartai 06/49. hrszú terület megosztási vázrajzának jóváhagyása
* szociális szövetkezetek alapítása,
* Felvidékről Hartára telepítettek emléktáblája vállalkozói díja kifizetésének jóváhagyása,

 10./ Harta Díszpolgára” cím adományozása (Zárt ülés)

 Előadó: polgármester

**Dollenstein László polgármester:**

Megkérdezte a képviselőket, hogy a napirenddel kapcsolatban van-e kérdés, vélemény, hozzászólás, más javaslat?

A **képviselő-testület** külön számozott határozat hozatala nélkül egyhangú 7 igen szavazattal a napirendre tett javaslatot elfogadta.

 **1./ Tájékoztató az előző ülés óta eltelt időszakról**

 **Előadó: polgármester**

**Dollenstein László polgármester:**

A Képviselő-testület február 15-én tartotta legutóbbi rendes ülését, ahol elfogadták a Solti Rendőrőrs parancsnokának beszámolóját, elfogadták az önkormányzat 2017. évi közbeszerzési tervét, felülvizsgálták és jóváhagyták a szolgáltatási díjak, a szociális ellátások intézményi díjainak mértékét, döntöttek két EFOT pályázat benyújtásáról, döntöttek az iparterületi földrészletek eladásáról, jóváhagyták az SZMSZ-ről, az első lakáshoz jutók támogatásáról, az önkormányzat 2016. évi költségvetéséről szóló rendeletek módosításáról is, elfogadták az önkormányzat 2017. évi költségvetési rendeletét.

Február 18-án a helyi méhészegyesület megtartotta hagyományos Méhész-bálját,

február 24-én az egyházak szervezésében borkóstoló volt a Faluházban,

Március 4-én a Zeneiskola növendékei és tanárai tavaszi koncertet adtak, valamint e napon volt futballisták Téli kupa végzője is,

Március 15-én az általános iskola közreműködésével méltóképpen ünnepeltük az 1848/49-es forradalom és szabadságharc emlékét, ünnepi szónok Kovács-Wéber Mária Hartáról elszármazott egyetemi tanár volt,

Március 22-én a KEHOP-2.2.2 projekt keretében megvalósuló szennyvíztisztító telep és csatornahálózat fejlesztés munkaterületének átadása történt,

március 25-én a hartai CBA fennállásának 25 éves ünnepségén vett részt,

március 29-én a Járási Polgármesterek Tanácskozásán volt Hajóson,

április 1-én a helyi Horgászegyesület szervezésében sor került az első Horgász-bálra,

április 8-án részt vett az Agrár-Expo kiskőrösi megnyitóján,

április 12-én TOP pályázat egyeztetés volt Kalocsán,

április 13-án Paksi Társadalmi ülésre került sor Pakson,

április 19-én a Széchenyi Programiroda Nonprofit Kft. által szervezett pályázati fórum volt gazdálkodók részére a Faluházban,

április 22-én került sor a Felvidékről Hartára telepítettek emléktáblájának avatására,

április 25-26-án az Állampusztai BV Intézet elitéltjei ún. „jóvátételi” munkavégzés keretében dolgoztak a faluban.

Elmondja, hogy ismételten sor került a volt szeméttelepen illegálisan lerakott hulladék eltúrására, ennek költsége kb. 3-400 ezer forint. Eddig az önkormányzat 1.3 millió forintot költött fásítás, tereprendezés címén e területre, a közeljövőben be lesz kamerázva a terület, vissza lehet majd nézni, illetve beazonosítható lesz, hogy ki rak le szemetet.

Az önkormányzati hivatalban bevezetésre kerülő ASP rendszer technikai feltételeinek megteremtésére kiírt pályázat, valamint a Jövőnk Energiája Térségfejlesztési Alapítványhoz a ravatalozó felújítására benyújtott pályázat is sikeres, megkezdődhetnek a munkálatok. Sajnos a

helyi termékértékesítést szolgáló piac kialakítására benyújtott VP pályázat az előző információknak megfelelően sikertelen. Erre a célra már januárban lett döntés hozva egy új pályázatról.

**Keresztély László:**

Az április 22-én megtartott Felvidékről Hartára telepítettek emlékünnepségével kapcsolatban tolmácsolja a megemlékezésen részt vevők köszönetét, lélekben emelkedett megemlékezés volt.

**Dollenstein László polgármester:**

Megkérdezte a képviselőket, hogy az elhangzottakhoz van-e kérdés, hozzászólás, vélemény?

A **képviselő-testület** külön számozott határozat hozatala nélkül egyhangú 6 igen szavazattal a két ülés között eltelt időszakról és a lejárt határidejű határozatokról szóló beszámolót elfogadta.

**2./ Pályázat benyújtása az orvosi rendelő felújítására**

**Előadó: Dollenstein László polgármester**

*(Asz előterjesztés a jegyzőkönyv 3. sz. melléklete)*

**Dollenstein László polgármester:**

Az önkormányzat pályázatot kíván benyújtani a helyi önkormányzatokért felelős miniszter és az államháztartásért felelős miniszter közös pályázati felhívására az orvosi rendelő felújítására. Az orvosi rendelő felújításához 5 %-os önerő szükséges.

Megkérdezte a képviselőket, hogy a pályázattal kapcsolatban van-e kérdésük, véleményük?

A pénzügyi-gazdasági bizottság a pályázat benyújtásával egyetért, a határozat-tervezetben foglaltak elfogadását javasolta a képviselő-testületnek.

Amennyiben kérdés, vélemény, hozzászólás nincs, kérte, hogy aki egyetért az orvosi rendelő felújítása című pályázat benyújtásával, kézfeltartással szavazzon.

Megállapította, hogy a képviselő-testület 6 igen szavazattal az alábbi határozatot hozta:

**Szám:** 27/2017. (IV.27.) Kt. határozat

**Tárgy:** Pályázat benyújtása az orvosi rendelő felújítására

**H A T Á R O Z A T**

1. A képviselő-testület egyetért azzal, hogy Harta Nagyközség Önkormányzata pályázatot nyújtson be a helyi önkormányzatokért felelős miniszter és az államháztartásért felelős miniszter közös pályázati felhívása 1.ac) pontja alapján a Harta, Semmelweis tér 1. sz. alatti orvosi rendelő (I. körzet) felújítására bruttó 11 774 825, azaz tizenegymillió-hétszázhetvennégyezer-nyolcszázhuszonöt Ft támogatási összegre.

2. A képviselő-testület a pályázati cél megvalósításához szükséges, a beruházási összeg 5%-ának megfelelő nagyságú önerőt, azaz 588 741, azaz ötszáznyolcvannyolcezer-hétszáznegyvenegy Ft-ot a költségvetésében elkülönítetten biztosítja.

3. A Képviselő-testület felhatalmazza a polgármestert a pályázat előkészítésére és beadására, valamint a benyújtáshoz szükséges nyilatkozatok megtételére, dokumentumok aláírására.

Felelős: Dollenstein László, polgármester

Határidő: 2017. május 2.

**3./ A hulladékgazdálkodási közszolgáltatási szerződés felmondása és új**

 **szerződés elfogadása.**

 **Előadó: Dollenstein László polgármester**

*(Az előterjesztés a jegyzőkönyv 4. sz. melléklete)*

**Dollenstein László polgármester:**

Törvényi szabályozásból eredően megszűnik az Izsák-Kom Kft hulladékszállító tevékenysége, mivel jelen pillanatban nem rendelkezik megfelelőségi véleménnyel. Csak megfelelőségi véleménnyel rendelkező közszolgáltatóval köthet az önkormányzat közszolgáltatási szerződést, gondoskodni kell a kötelező közszolgáltatás ellátásáról a jelenlegi szerződés felmondása mellett az új közszolgáltató kiválasztására vonatkozó közbeszerzési eljárás eredményes lefolytatásáig. A testületnek dönteni szükséges most az Izsák-Kom Nonprofit Kft-vel kötött szerződés megszüntetésével kapcsolatban, valamint a megszűnő cég által javasolt, a feladat ellátására alkalmas cég megbízásával kapcsolatban. Az Izsák-Kom Kft. által javasolt új közszolgáltató az Ökovíz Nonprofit Kft., amely rendelkezik a törvény által előírt minősítéssel, hulladékgazdálkodási közszolgáltatási engedéllyel rendelkezik, tehát alkalmas a feladatellátásra. A pénzügyi-gazdasági bizottság megtárgyalta a közszolgáltató váltást, a határozat-tervezetekben foglaltakat elfogadásra javasolta a képviselő-testületnek.

Megkérdezte a képviselőket, hogy a hulladékgazdálkodási közszolgáltatási szerződés felmondása és az új szerződés elfogadásával kapcsolatban van-e észrevétel, javaslat, amennyiben nincs kérte, hogy aki egyetért az Izsák-Kom Nonprofit Kft-vel kötött hulladékkezelési közszolgáltatási szerződés megszüntetésével, kézfeltartással szavazzon.

Megállapította, hogy a képviselő-testület 6 igen szavazattal az alábbi határozatot hozta:

**Szám:** 28/2017. (IV.27.) Kt. határozat

**Tárgy:** Az Izsák-Kom Nonprofit Kft.-velkötött hulladékkezelési közszolgáltatási szerződés

megszüntetése

**H A T Á R O Z A T**

1. A képviselő-testület az Izsák-Kom Nonprofit Kft.-vel 2013. január 01-el megkötött hulladékkezelési közszolgáltatási szerződést közös megegyezéssel 2017. április 30. napjával megszünteti.

2. A szerződés megszüntetésével kapcsolatos megállapodást jóváhagyja.

3. Felhatalmazza a polgármestert a megállapodás aláírására és az egyéb feltételekben való megegyezésre.

*(a megállapodás a határozat melléklete)*

Felelős: Dollenstein László, polgármester

Határidő: 2017. május 2.

Értesül: Izsák-Kom Kft.., NHKV Zrt,

**Dollenstein László polgármester:**

Kérte, hogy aki egyetért a hulladékkezelési közszolgáltatási szerződés az Ökovíz Nonprofit Kft-vel történő megkötésével, kézfeltartással szavazzon.

Megállapította, hogy a képviselő-testület 6 igen szavazattal az alábbi határozatot hozta:

**Szám:** 29/2017. (IV27.) Kt. határozat

**Tárgy:** Hulladékkezelési közszolgáltatási szerződés megkötése az „ÖKOVÍZ” Nonprofit Kft-vel (2700 Cegléd, Pesti út 65.,)

**H A T Á R O Z A T**

1. A képviselő-testület az új közszolgáltató kiválasztására kiírandó eredményes közbeszerzési eljárás lefolytatásáig határozott idejű hulladékkezelési közszolgáltatási szerződés köt az „ÖKOVÍZ” Nonprofit Kft.-vel (2700 Cegléd, Pesti út 65.,).

2. A szerződés előterjesztett tervezetét jóváhagyja.

3. Felhatalmazza a polgármestert a szerződés aláírására és az egyéb feltételekben való megegyezésre.

*(a szerződés a határozat melléklete)*

Felelős: Dollenstein László, polgármester

Határidő: 2017. május 2.

Értesül: ÖKOVÍZ” Nonprofit Kft., Izsák-Kom Nonprofit Kft., NHKV Zrt.

**4./ A hulladékgazdálkodásról szóló rendelet módosítása**

 **Előadó: Dr. Sárközi Zsolt jegyző**

*(Az előterjesztés a jegyzőkönyv 5. sz. melléklete)*

**Dr. Sárközi Zsolt jegyző:**

Az Izsák-Kom Kf-vel kötött hulladékkezelési közszolgáltatási szerződés megszüntetése, valamint az új szolgáltatóval kötendő szerződés miatt szükséges ahulladékgazdálkodási közszolgáltatásról szóló 8/2016. (IX.30.) önkormányzati rendelet módosítása. A pénzügyi-gazdasági bizottság a rendelet-módosítást megtárgyalta, azt elfogadásra javasolta a képviselő-testületnek.

 **Dollenstein László polgármester:**

Megkérdezte a képviselőket, hogy a rendelet-módosítással kapcsolatban van-e kérdésük, véleményük, amennyiben nincs kérte, hogy aki egyetért a hulladékgazdálkodásról szóló 8/2016.(IX.30.) számú önkormányzati rendelet módosításával, kézfeltartással szavazzon.

Megállapította, hogy a képviselő-testület 6 igen szavazattal, ellenszavazat és tartózkodás nélkül az alábbi rendeletet alkotja:

**Harta Nagyközség Önkormányzata Képviselő-testületének 6/2017 (IV.27) önkormányzati rendelete a hulladékgazdálkodási közszolgáltatásról szóló 8/2016. (IX.30.) önkormányzati rendelet módosításáról**

 Harta Nagyközség Önkormányzatának Képviselő-testülete „a hulladékról” szóló 2012. évi CLXXXV. törvény 88. § (4) bekezdésének a) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontjában meghatározott feladatkörében eljárva az önkormányzat Pénzügyi, gazdasági, településfejlesztési és ügyrendi bizottsága véleményének kikérésével a következőket rendeli el:

**1.§** Harta Nagyközség Önkormányzata Képviselő-testületének a hulladékgazdálkodási közszolgáltatásról szóló 8/2016. (IX.30.) önkormányzati rendelete (a továbbiakban: R.) 2.§-a.helyébe az alábbi rendelkezés lép:

„*2. § (1) Az Önkormányzat a települési szilárd hulladék, ideértve a zöldhulladékot is átvételével, elszállításával, kezelésével kapcsolatos feladatok ellátására az Ökovíz Nonprofit Kft-vel (2700 Cegléd, Pesti út 65., Cégj sz.: 1309086647; Adósz: 12564392-2-13, KÜJ:100 279 742; KTJ: 101 084 999) – továbbiakban: közszolgáltató – közszolgáltatási szerződést köt, a hulladékról szóló 2012. évi CLXXXV. törvény 33. § (1) és 37. § (4) bekezdéseiben foglaltak alapján az új közszolgáltató kiválasztására vonatkozó közbeszerzési eljárás eredményes lefolytatásáig.”*

**2.§** A rendelet 2017. május 1-jén lép hatályba.

*(A rendelet a jegyzőkönyv 6. sz. melléklete)*

**5./ A hivatali helyiségen kívüli és a hivatali munkaidőn kívül történő**

 **házasságkötés engedélyezésének szabályairól és díjairól szóló új**

 **rendelet elfogadása.**

 **Előadó: Dr. Sárközi Zsolt jegyző**

*(Az előterjesztés a jegyzőkönyv 7. sz., a rendelet a 8. sz. melléklete)*

**Dr. Sárközi Zsolt jegyző:**

Az anyakönyvi törvény változásából eredően szükséges új helyi rendeletet megalkotása. A rendelet tartalmazza a hivatali munkaidőn, illetve hivatali helyiségen kívül történő házasságkötésnél közreműködő anyakönyvvezető megemelt díjára, valamint a hartai állandó lakóhellyel rendelkező házasulók a házasságkötés esetén fizetendő díjmentességére vonatkozó javaslatot is. A rendelet-tervezetet a pénzügyi-gazdasági bizottság megtárgyalta, azt a testületnek elfogadásra javasolta.

**Dollenstein László polgármester:**

Megkérdezte a képviselőket, hogy a rendelet-tervezettel kapcsolatban van-e kérdésük, véleményük, amennyiben nincs kérte, hogy aki egyetért a hivatali helyiségen kívüli és a hivatali munkaidő kívül történő házasságkötés engedélyezésének szabályairól és díjairól szóló rendelet-tervezetben foglaltakkal, kézfeltartással szavazzon.

Megállapította, hogy a képviselő-testület 6 igen szavazattal, ellenszavazat és tartózkodás nélkül az alábbi rendeletet alkotja:

**Harta Nagyközség Önkormányzata Képviselő-testületének**

**7/2017.(IX.27.) önkormányzati rendelete a hivatali helyiségen kívüli és a hivatali**

**munkaidőn kívül történő házasságkötés engedélyezésének szabályairól és díjairól**

Harta Nagyközség Önkormányzatának Képviselő-testülete az anyakönyvi eljárásról szóló 2010. évi I. törvény (a továbbiakban: At.) 96.§-ában kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva az önkormányzat Pénzügyi, gazdasági, településfejlesztési és ügyrendi bizottsága véleményének kikérésével a következőket rendeli el:

1.§

(1) A házasságkötésre kijelölt hivatali helyiségnek a Harta, Templom utca 68. szám alatti házasságkötő termet /tanácstermet/ kell tekinteni.

(2) Hivatali munkaidőnek a Hartai Közös Önkormányzati Hivatal Szervezeti és Működési Szabályzatában meghatározott munkaidőt kell tekinteni.

2.§

1. (1) A házasságkötés hivatali munkaidőn és hivatali helyiségen kívül engedélyezése iránti kérelmet a házasságkötési szándék bejelentésével egyidejűleg írásban kell kérni a házasságkötés helyének, idejének feltüntetésével, a kérelem indokolásával.

Az engedélyezési eljárás során a közigazgatási és hatósági eljárás és szolgáltatás általános szabályairól szóló törvény rendelkezéseit kell alkalmazni.

1. (2) A kérelemnek tartalmaznia kell a felek nyilatkozatát arról, hogy az At.18.§ (3) bekezdésében foglalt feltételeket biztosítják, kötelezettségeket vállalják, és e rendelet 3.§-ában meghatározott díjakat megfizetik.

3.§

1. (1) A hivatali munkaidőben, hivatali helyiségen kívül történő házasságkötés esetén fizetendő díj, ha a házasulók és szüleik sem rendelkeznek hartai állandó lakóhellyel: 20 000 azaz húszezer Ft

(2) A hivatali munkaidőn kívül, hivatali helyiségben történő házasságkötés esetén

1. fizetendő díj, ha a házasulók és szüleik sem rendelkeznek hartai állandó lakóhellyel:
2. 20 000 azaz húszezer Ft

 (3) A hivatali munkaidőn és hivatali helyiségen kívül történő házasságkötés esetén

 fizetendő díj, ha a házasulók és szüleik sem rendelkeznek hartai állandó lakóhellyel:

 20 000 azaz húszezer Ft

1. (4) Az (1), (2) és (3) bekezdésben meghatározott díjat a házasságkötés időpontját megelőzően az Önkormányzati Hivatal költségvetési elszámolási számlájára, átutalási postautalványon vagy a házipénztárba kell befizetni az engedélyező határozat kézhezvételétől számított 8 napon belül.
2. (5) A házasságkötés hivatali munkaidőn és hivatali helyiségen kívüli megkötésének feltétele az (1), (2) vagy (3) bekezdésben meghatározott díj (4) bekezdésben foglalt határidőben történő megfizetése.
3. (6) Amennyiben az esemény elmarad és azt 5 nappal korábban, írásban bejelentik, a már befizetett díjat az Önkormányzati Hivatal visszafizeti.

4.§

1. A hivatali munkaidőn, illetve hivatali helyiségen kívül történő házasságkötésben közreműködő anyakönyvvezetőt - választása szerint – a köztisztviselők jogállásáról szóló törvényben meghatározott szabadidő helyett eseményenként bruttó 10.000,- azaz tízezer Ft díj illeti meg.
2. Az anyakönyvvezetőt megillető díj kifizetése tárgyhónapot követő hó 5. napjáig

 történik.

5. §

Ez a rendelet a kihirdetést követő napon lép hatályba. Hatálybalépésével hatályát veszíti a hivatali helyiségen kívüli és a hivatali munkaidőn kívül történő házasságkötés engedélyezésének szabályairól és díjairól szóló 8/2011.(II.18.) önkormányzati rendelet és az ezt módosító 13/2012.(X.08.) önkormányzati rendelet.

 **6./ A ravatalozó felújításával kapcsolatos közbeszerzési eljáráshoz szükséges**

 **döntések meghozatala**

 **Előadó: Dollenstein László polgármester**

*(Az előterjesztés a jegyzőkönyv 9. sz. melléklete)*

**Dollenstein László polgármester:**

Jeta pályázat keretében támogatást nyert az önkormányzat a ravatalozó felújítására. A beruházás nagysága közbeszerzési eljárás lefolytatását igényli, az eljárás lefolytatásra az Őszy és Őszy Kft. kérték fel. Az eljárás megindításához az ajánlattételi felhívást és a cég megbízási szerződését kell elfogadni. A pénzügyi-gazdasági bizottság a határozat-tervezetben foglaltakkal egyetért és azt elfogadásra javasolta a testület felé.

Megkérdezi a képviselő-testület tagjait, hogy a közbeszerzési eljárás megindításával kapcsolatban van-e kérdése, véleménye valakinek, amennyiben nincs, kéri, hogy aki egyetért a ravatalozó átalakításával és felújításával kapcsolatos közbeszerzési eljárás megindításával, kézfeltartással szavazzon.

Megállapította, hogy a képviselő-testület 6 igen szavazattal az alábbi határozatot hozta:

**Szám:** 30/2017. (IV.27.) Kt. határozat

**Tárgy:** Közbeszerzési eljárás megindítása **„**Vállalkozási szerződés keretében Harta Nagyközség közigazgatási területén lévő ravatalozó átalakítása, felújítása, és új előtető építése” elnevezéssel

**H A T Á R O Z A T**

1. A képviselő-testület ***Vállalkozási szerződés keretében Harta Nagyközség közigazgatási területén lévő ravatalozó átalakítása, felújítása, és új előtető építése”*** elnevezéssel közbeszerzési eljárást indít.

 2. A közbeszerzési eljárás lefolytatásához szükséges, e határozat 1. sz. melléklete szerinti ajánlattételi felhívást jóváhagyja.

3. A közbeszerzési eljárás lefolytatására megbízza az ŐSZY és ŐSZY Kft.-t (1013 Budapest, Feszty Árpád utca 4. V/16.) A megbízási díj összege: 280.000,- Ft,+ÁFA, azaz kettőszáznyolcvanezer forint plusz általános forgalmi adó.

4. A képviselő-testület jóváhagyja a határozat 2. sz. melléklete szerinti megbízási szerződést és felhatalmazza a polgármestert annak aláírására.

*(az ajánlattételi felhívás és a megbízási szerződés a határozat 1. és 2. sz. mellékletei)*

Felelős: Dollenstein László, polgármester

Határidő: 2017. április 30.

Értesül: ŐSZY és ŐSZY Kft.

**7./ Megbízás a Településfejlesztési Koncepció, Településszerkezeti terv és a Helyi építési szabályzat elkészítésére és döntés a Települési Arculati Kézikönyv elkészíttetéséről**

 **Előadó: Dollenstein László polgármester**

*(Az előterjesztés a jegyzőkönyv 10. sz. melléklete)*

**Dollenstein László polgármester:**

A településrendezési eszközök teljes körű felülvizsgálatáról még az elmúlt év végén döntött a testület, ehhez már meg is kérték a tervezői ajánlatokat. A legelfogadhatóbb ajánlatot az Új Lépték Bt. adta, ezért az ő szerződéstervezetüket javasolja elfogadni összesen 5.183.400,- Ft tervezői díjjal. A tervezés hosszas folyamat, végső döntéshez szükséges előterjesztés határideje 2018. június 22. A településrendezési eszközök elfogadását meg kell előznie az arculati kézikönyv és településkép rendelet elfogadásának is, erre az árajánlatot szintén az Új Lépték Bt-től kértük. A pénzügyi-gazdasági bizottság a határozat-tervezetekben foglaltakat megtárgyalta, azok elfogadását javasolta a testület felé.

Megkérdezi a testület tagjait, hogy van-e kérdésük, véleményük a Településfejlesztési Koncepció, Településszerkezeti terv és a Helyi Építési Szabályzat elkészíttetésére szóló, valamint a Településképi arculati kézikönyv és Településképi rendelet elkészíttetésére szóló megbízásokkal kapcsolatban. Amennyiben nincs kéri, hogy aki egyetért a határozat-tervezetben foglaltakkal, kézfeltartással szavazzon.

Megállapítja, hogy a képviselő-testület 6 igen szavazattal az alábbi határozatot hozta:

**Szám:** 31/2017. (IV.27.) Kt. határozat

**Tárgy:** Megbízás a Településfejlesztési Koncepció, Településszerkezeti terv és a Helyi Építési Szabályzatot (HÉSZ) elkészítésére

**H A T Á R O Z A T**

1. A képviselő-testület a Településfejlesztési Koncepció, Településszerkezeti terv és a Helyi Építési Szabályzatot (HÉSZ) elkészítésére megbízza az Új Lépték Bt..-t és az alábbi közreműködő szerződő feleket:

- Balogh Tünde, felelős tervező, okl. építészmérnök

- Jakab és Soma Bt.

- Nagy Ágnes,okl. táj- és kertépítészmérnök

- Csuvár Gábor, okl. építőmérnök, okl. környezetvédelmi szakmérnök

illetve jóváhagyja a megbízásról szóló tervezői szerződést.

2. A tervezési díj bruttó 5.183.400,- Ft, azaz Ötmillió-száznyolcvanháromezer-négyszáz forint (melyből 3.888.000,- Ft azaz hárommillió-nyolcszáznyolcvannyolcezer forint alanyi adómentes, 1.020.000,- Ft azaz egymillió-húszezer forint nettó díj pedig 27 % ÁFÁ-val növelt)

3.Felhatalmazza a polgármestert a szerződés aláírására és az egyéb feltételekben való megegyezésre.

*(a szerződés a határozat melléklete)*

Felelős: Dollenstein László, polgármester

Határidő: 2017. május 1.

Értesül: ajánlattevők

**Dollenstein László polgármester:**

Kérte, hogy aki egyetért a Településképi arculati kézikönyv és Településkép rendelet elkészítésére szóló megbízással, kézfeltartással szavazzon.

Megállapítja, hogy a képviselő-testület 6 igen szavazattal az alábbi határozatot hozta:

**Szám**: 32/2017. (IV.27.) Kt. határozat

**Tárgy:** Megbízás a Településképi arculati kézikönyv és Településképi rendelet elkészítésére

**H A T Á R O Z A T**

1. A képviselő-testület a Településképi arculati kézikönyv és Településképi rendelet elkészítésére megbízza az Új Lépték Bt..-t.

2. A tervezési díj összesen 600 000 Ft, alanyi Áfa-mentes.

3.Felhatalmazza a polgármestert az erről szóló szerződés aláírására és az egyéb feltételekben való megegyezésre.

*(a szerződés a határozat melléklete)*

Felelős: Dollenstein László, polgármester

Határidő: 2017. május 2.

Értesül: Új Lépték Bt.

**8./ A civil szervezetek 2016. évi támogatásának elszámolásai és 2017. évi**

 **támogatások**

 **Előadó: Dollenstein László polgármester**

*(Az előterjesztés a jegyzőkönyv 11. sz. melléklete)*

**Dollenstein László polgármester:**

A tavalyi évben támogatásban részesült civil szervezetek, alapítványok a támogatási megállapodásban meghatározott határidőig leadták elszámolásaikat a támogatás felhasználásáról. Elszámolásukban kivetni való nincs, ezúton is megköszönte a munkájukat a község életében betöltött szerepük miatt.

A 2017. évre benyújtott támogatási kérelmekkel kapcsolatosan elmondja, hogy a pénzügyi-gazdasági bizottsági ülésen megfogalmazódott, hogy bár a képviselő-testület minden egyesület bárminemű támogatására nyitott, de hosszabb távon a község nem bírja ezt a nagymértékű támogatást. Az ő és a bizottság véleménye szerint is minden rendezvényt tartó egyesületnek pályáznia kell, vagy más támogatót is kell keresni, egyes civil szervezetek igen magas költségvetéssel vannak. Ilyen mértékű civil szervezet támogatás, mint Hartán, a környékbeli településeken nincs. A támogatási kérelmek összege magasabb, mint amit a költségvetésben elkülönítettek erre a célra, ezért a bizottság javaslata alapján a támogatás elosztásának szempontja a tavalyi támogatás mértéke.

Mindezek figyelembevételével javasolta az alábbiak szerint megállapítani a támogatási összegeket: Hartai Hagyományőrző Kulturális Egyesület 1.300.000,- Ft, Sportegyesület: 2.500.000,- Ft, Tűzoltó Egyesület: 330.000,- Ft, Hartai Horgász Egyesület: 400.000,- Ft, Hartai Értékőrző és Ifjúsági Egyesület:200.000,- Ft, Hétszín Virág Alapítvány: 200.000,- Ft, Ráday Pál Oktatási-Nevelési Alapítvány: 100.000,- Ft, Hartai Zenekultúráért Alapítvány: 100.000,- Ft, Hartáért Egyesület: 2.000.000,- Ft, Hartai Fúvósok Egyesület: 50.000,- Ft. Ez mindösszesen: 7.180.000,- Ft.

Kérte a képviselők véleményét, javaslatát az elszámolásokkal és támogatással kapcsolatban.

Kérdés, vélemény, hozzászólás nem volt a képviselők részéről, ezért kérte, hogy aki egyetért az önkormányzat által 2016. évben támogatásban részesített civil szervezetek tevékenységéről és a támogatás felhasználásáról szóló beszámolóval, kézfeltartással szavazzon.

Megállapítja, hogy a képviselő-testület 6 igen szavazattal az alábbi határozatot hozta:

**Szám:** 33/2017.(IV.27.) Kt.h.

**Tárgy:** Az önkormányzat által 2016. évben támogatásban részesített civil szervezetek tevékenysége, a támogatás felhasználása.

**H A T Á R O Z A T**

Harta Nagyközség Önkormányzatának Képviselő-testülete elfogadja az egyesületek és civil szervezetek 2016. évi tevékenységéről és a kapott támogatás felhasználásáról szóló beszámolót.

 Felelős: Dollenstein László polgármester

 Határidő: azonnal.

**Dollenstein László polgármester:**

Kérte a képviselőket, hogy aki egyetért a pénzügyi-gazdasági bizottság által a civil szervezeteknek javasolt támogatási összegek odaítélésével, kézfeltartással szavazzon.

Megállapította, hogy a képviselő-testület 6 igen szavazattal az alábbi határozatot hozta:

**Szám:** 34/2017.(IV.27.) Kt.h.

**Tárgy:** Egyesületek, civil szervezetek 2017. évi támogatása

**H A T Á R O Z A T**

Harta Nagyközség Önkormányzat Képviselő-testülete az alábbiak szerint állapítja meg a civil szervezetek 2017. évi támogatását:

|  |  |  |
| --- | --- | --- |
|  | **Megnevezés** | **támogatás összege Ft** |
| 1. | Hartai Hagyományőrző Kulturális Egyesület | 1.300.000,- |
| 2. | Hartai Fúvósok Egyesület |  50.000,- |
| 3. | Hartai Értékőrző Egyesület |  200.000,- |
| 4. | Haráért Egyesület | 2.000.000,- |
| 5. | Hartai Önkéntes Tűzoltó Egyesület |  330.000,- |
| 6. | Hartai Hétszínvirág Alapítvány |  200.000,- |
| 7. | Hartai Zenekultúráért Alapítvány |  100.000,- |
| 8. | Hartai Ráday P. Alapítvány |  100.000,- |
| 9. | Sportegyesület | 2.500.000,- |
| 10. | Hartai Horgász Egyesület |  400.000,- |

 Felelős: Dollenstein László polgármester

 Határidő: folyamatos.

**9./ Egyéb ügyek**

 **Előadó: Dollenstein László polgármester**

**A hartai 011/12. hrszú terület egyes résztulajdonaira vonatkozó adás-vételek jóváhagyása**

*(a megállapodások listája, a megosztási vázrajz, a szociális szövetkezetek alapítására történő kezdeményezés, és az emléktábla szerződése a jegyzőkönyv 12-15. sz. mellékletei)*

**Dollenstein László polgármester:**

A 011/12. hrsz-ú ingatlanból az önkormányzat már jelentős nagyságú területet megvásárolt 150,- Ft/m2-es áron, illetve ajándékba kapott, majd kisajátítási eljárást kezdeményeztek. Az előzetes szakértői vélemény alapján az ingatlan értéke 160,- Ft/m2, a most megkötött összesen 60 megállapodás megkötése már 160,- Ft/m2-es áron történt. A pénzügy-gazdasági bizottság az adásvételek jóváhagyását javasolta a testület felé. Kéri a képviselő-testület tagjainak véleményét az árra és a résztulajdonokra vonatkozó adásvételekkel kapcsolatban, amennyiben nincs kéri, hogy aki egyetért a 011/12. hrsz-ú terület egyes résztulajdonaira vonatkozó adás-vételek jóváhagyásával, kézfeltartással szavazzon.

Megállapította, hogy a testület 6 igen szavazattal az alábbi határozatot hozta:

**Szám**: 35/2017.(IV.27.) Kt.h.

**Tárgy:** A hartai külterület 011/12-es hrsz-ú terület egyes résztulajdonaira vonatkozó adás-vételek jóváhagyása

**H A T Á R O Z A T**

 Harta Nagyközség Önkormányzatának Képviselő-testülete a 216/2015. (VIII.31.) Kt. határozat és a kisajátítási eljáráshoz szükséges előzetes szakértői vélemény alapján jóváhagyja a polgármester által előzetesen megkötött összesen 65 megállapodást a 011/12-es hrsz-ú földterület egyes résztulajdonaira vonatkozóan 160 Ft/m2-es áron, összesen 2872,33 m2 nagyságban.

2. A jóváhagyott adásvételek tárgyát képező résztulajdonokat a határozat melléklete tartalmazza.

3. A képviselő-testület felhatalmazza a polgármestert az adás-vételi szerződésnek az önkormányzat nevében történő megkötésére, aláírására, illetve az esetleges további feltételekben való megegyezésre.

*(a jóváhagyott adásvételek tárgyát képező tulajdonrészek felsorolása a határozat melléklete)*

 **Felelős:** Dollenstein László, polgármester

**Határidő:** a kisajátítási kérelem benyújtásáig

**A hartai 06/49. hrszú terület megosztási vázrajzának jóváhagyása**

**Dollenstein László polgármester:**

A hartai 06/49. hrsz-ú ingatlan megosztási vázrajzának jóváhagyása a földhivatali telekmegosztáshoz szükséges. Kéri a képviselők véleményét a megosztási vázrajz jóváhagyásával kapcsolatban, amennyiben nincs kéri, hogy kézfeltartással szavazzanak.

Megállapította, hogy a testület 6 igen szavazattal az alábbi határozatot hozta:

**Szám:** 36/2017.(IV.27) Kt.h.

**Tárgy:** A hartai külterület 06/49-es hrsz-ú terület megosztási vázrajzának jóváhagyása

**H A T Á R O Z A T**

 Harta Nagyközség Önkormányzatának Képviselő-testülete jóváhagyja a 06/49-es hrsz-ú terület melléklet vázrajz szerinti megosztását.

*(a megosztási vázrajz a határozat melléklete)*

 **Felelős:** Dollenstein László polgármester

**Határidő:** folyamatos

* **Szociális szövetkezetek alapítása**

**Dollenstein László polgármester:**

Két magánszemély kéri az önkormányzatot, hogy szociális szövetkezetek megalapításában alapító tagként vegyen részt. A kérelmezők a szociális szövetkezetet a közmunkából kivezető lehetőségként szeretnék működtetni, munkahelyteremtő ereje lehet a megoldásnak, ezért jó elgondolás az alapító tagként való részvétel. A pénzügyi-gazdasági bizottság a határozat-tervezetekben foglaltakkal egyetért, azt támogatásra javasolja a Képviselő-testületnek.

Megkérdezi a testület tagjait, hogy a szociális szövetkezetek alapításával kapcsolatban van-e kérdése, véleménye valakinek, amennyiben nincs, kéri, hogy aki egyetért a „Minden ami csomagolás” szociális szövetkezet megalapításával és az alapítással járó 10.000,- Ft hozzájárulás megfizetésével, kézfeltartással szavazzon.

Megállapítja, hogy a képviselő-testület 6 igen szavazattal az alábbi határozatot hozta:

**Szám:** 37/2017.(IV.27.) Kt.h.

**Tárgy:** A „MINDEN AMI CSOMAGOLÁS” Szociális Szövetkezet megalapítása

**H A T Á R O Z A T**

 Harta Nagyközség Önkormányzatának Képviselő-testülete elfogadja Halász Anita megkeresését, hogy részt vegyen a „MINDEN AMI CSOMAGOLÁS” Szociális Szövetkezet megalapításában alapító tagként. Az alapítással járó 10 000 Ft hozzájárulás megfizetését jóváhagyja.

 **Felelős:** Dollenstein László, polgármester

**Határidő:** folyamatos

**Dollenstein László polgármester:**

Kéri a képviselőket, hogy aki egyetért a „Barf Angyal Konyhája Hobbiállat – eledel Gyártó” szociális szövetkezet megalapításával és az alapítással járó 10.000,- Ft hozzájárulás megfizetésével kézfeltartással szavazzon.

Megállapítja, hogy a képviselő-testület 6 igen szavazattal az alábbi határozatot hozta:

**Szám:** 38/2017.(IV.27.) Kt.h.

**Tárgy:** A „Barf Angyal Konyhája Hobbiállat - eledel Gyártó” Szociális Szövetkezet megalapítása

**H A T Á R O Z A T**

 Harta Nagyközség Önkormányzatának Képviselő-testülete elfogadja Szetlik Ádám megkeresését, hogy részt vegyen a „Barf Angyal Konyhája Hobbiállat - eledel Gyártó” Szociális Szövetkezet megalapításában alapító tagként. Az alapítással járó 10 000 Ft hozzájárulás megfizetését jóváhagyja.

 **Felelős:** Dollenstein László, polgármester

**Határidő:** folyamatos

* **Felvidékről Hartára telepítettek emléktáblája vállalkozói díja kifizetésének jóváhagyása**

**Dollenstein László polgármester:**

A Felvidékről Hartára telepítettek emléktáblája a vállalkozási szerződésben foglaltaknak megfelelően elkészült, az 1.205.890,- Ft vállalkozói díj kifizetésének jóváhagyását kéri a testülettől. Megkérdezi a képviselőket, hogy a vállalkozói díj kifizetésével kapcsolatban van-e kérdése valakinek, amennyiben nincs kéri, hogy aki egyetért a vállalkozási szerződésben foglalt vállalkozói díj kifizetésének jóváhagyásával, kézfeltartással szavazzon.

Megállapítja, hogy a képviselő-testület 6 igen szavazattal az alábbi határozatot hozta:

**Szám:** 39/2017.(IV.27.) Kt.h.

**Tárgy:**Felvidékről Hartára telepítettek emléktáblája vállalkozói díja kifizetésének jóváhagyása.

Harta Nagyközség Önkormányzatának Képviselő-testülete jóváhagyja a „Felvidékről Hartára telepítettek” emléktáblájának – a vállalkozói szerződésben foglaltak szerinti, 1.205.890,- Ft vállalkozói díjának kifizetését.

*(a szerződés a határozat melléklete)*

 Felelős: Dollenstein László polgármester

 Határidő: azonnal

**Dollenstein László polgármester:**

A képviselő-testület foglalkozott már a disco működésével kapcsolatos beadvánnyal, az aláírásgyűjtéssel, a disco környékén történő randalírozással. A disco működési engedélyezési eljárásában 5 hatóság vett részt, semmiféle kifogást nem emeltek, sőt évente több alkalommal is végeznek az illetékes hatóságok ellenőrzéseket. A rendőrséget meghallgatta a képviselő-testület a rendbontásokkal kapcsolatban, a rendőrség szerint nincs baj, súlyos bűncselekményre, rendbontásra nem került még sor, illetve ilyenről nincs tudomásuk, fokozottan jelen vannak a disco-s napon. Mindezek ellenére a jegyző zajmérés elvégzését rendelte meg egy akusztikai cégtől. Az elvégzett mérés határérték túllépést állapított meg. A jegyző az üzemeltetőt intézkedési terv elkészítésére kötelezte, valamint a zajmérési díjat áthárította, melyet a működtető be is fizetett. A Képviselő-testület többre most nem tudja kötelezni a működtetőt. A Képviselő-testület állásfoglalása, hogy sem a disco-t, sem más rendezvényt, sem vendéglátó egységet nem kívánnak korlátozni működésükben, az éjszakai nyitva-tartásukat sem.

Megkérdezi a képviselőket, hogy van-e kérdése, véleménye valakinek, amennyiben nincs, kéri, hogy aki egyetért azzal, hogy a képviselő-testület nem kívánja korlátozni a vendéglátóhelyek nyitva-tartását, működését, kézfeltartással szavazzon.

Megállapítja, hogy a képviselő-testület 6 igen szavazattal az alábbi határozatot hozta:

**Szám:** 40/2017.(IV.27.) Kt.h.

**Tárgy:** Az üzletek éjszaki nyitvatartási rendjének szabályozása

**H A T Á R O Z A T**

 Harta Nagyközség Önkormányzatának Képviselő-testülete tekintettel a kereskedelemről szóló 2006. évi CLXIV törvény 6.§ (4) bekezdésében foglalt felhatalmazó rendelkezés lehetőséget biztosító és nem kötelező szabályozást előíró rendelkezésére, az üzletek éjszaki nyitvatartási rendjét nem kívánja szabályozni.

 Felelős: Dollenstein László polgármester

 Határidő: folyamatos

**Dollenstein László polgármester:**

Egyéb ügyek keretében más kérdés, vélemény, hozzászólás nem volt, ezért az ülést 19 órakor bezárta.

 kmft.

 Dollenstein László dr. Sárközi Zsolt

 polgármester jegyző